După ce la 1 noiembrie 1916 a fost înaintat la gradul de locotenent-colonel, a continuat să lupte pe valea Oltului cu Regimentul 81 infanterie la Berislăvești – Rădăcinești și apoi a asigurat ariergarda diviziei la Dealul Negru, aflat la est de Râmnicu Vâlcea. S-a retras odată cu restul trupelor în Moldova, după eșecul bătăliei desfășurate pentru apărarea Bucureștiului. Ajuns la Roman, a coordonat dizolvarea regimentului pe care-l comandase, fiind numit ulterior, la 20 decembrie 1916, la comanda Regimentului 1 Vânători „Regele Ferdinand” din Divizia 1 Infanterie.